Diari Oficial de la Generalitat Valenciana


Sumari del DOGV 4460, del 14-03-2003 (2003/2527)

RESOLUCIÓ de 27 de febrer de 2003, de la Universitat de València, per la qual es fa l'oferta pública d'una plaça de tècnic superior d'investigació d'este organisme amb contracte laboral temporal. (Projecte: Noves contribucions a l'estudi de les malalties bacterianes i parasitàries en llobarros i orades i de la seua interacció en condicions de cultiu-bacteris. CI03-24).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4460

Data del DOGV
:   14-03-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/2527


Data del document
:   27-02-2003

Organisme emissor
:   Universitat de València

Tipus de document
:   Resolució

Descriptors 

:   * concurs administratiu
    * universitat
    * ciències biològiques

RESOLUCIÓ de 27 de febrer de 2003, de la Universitat de València, per la qual es fa l'oferta pública d'una plaça de tècnic superior d'investigació d'este organisme amb contracte laboral temporal. (Projecte: Noves contribucions a l'estudi de les malalties bacterianes i parasitàries en llobarros i orades i de la seua interacció en condicions de cultiu-bacteris. CI03-24). [2003/2527]
  
El Rectorat de la Universitat de València, fent ús de les atribucions que li confereix l'article 20, en relació amb l'article 2.2 de la Llei Orgànica 6/2001 de 21 de desembre d'Universitats, fa l'oferta pública d'una plaça de tècnic superior d'investigació d'acord amb les bases següents:
  
Primera. Requisits generals dels aspirants
  
1.1 Tenir nacionalitat espanyola o, tenir la nacionalitat d'un país membre o ser de qualsevol d'aquells estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què estea està definida en el tractat constitutiu de la Unió Europea, d'acord amb el que estableix la Llei 17/1993, de 23 de desembre (BOE de 24 de desembre de 1993), d'accés a determinats sectors de la funció pública dels nacionals dels altres estats membres de la Unió Europea.
  
Així mateix, es podran presentar aspirants amb nacionalitat diferent a l'establida anteriorment i només caldrà complir els requisits establerts en la normativa vigent. Qui obtinga l'adjudicació del lloc de treball ofertat, haurà d'acreditar, al menys, el permís de treball i residència al moment de la contractació.
  
1.2 Tenir complerts 18 anys el dia en què finalitze el termini de presentació de sol·licituds.
  
1.3 Estar en possessió de la titulació acadèmica que figura en l'annex I o complir les condicions per a obtenir-la en la data en què acabe el termini de presentació d'instàncies. En el cas de titulacions obtingudes a l'estranger, caldrà tenir la credencial que n'acredite l'homologació o la credencial de reconeixement per a l'exercici de professions regulades en virtut del Reial Decret 1665/1991, de 25 d'octubre.
  
1.4 No patir malaltia o defecte físic que impedesca l'exercici de les corresponents funcions.
  
1.5 No estar inhabilitat per a l'exercici de funcions públiques, o no haver estat separat mitjançant expedient disciplinari de qualsevol administració o treball públic. En el cas d'aspirants la nacionalitat dels quals no siga l'espanyola, hauran d'acreditar, igualment, no estar sotmesos a sanció disciplinària o condemna penal que impedesca, en el seu estat, l'accés a la funció pública.
  
Totes estes condicions hauran de reunir-se en el moment de finalització del termini de presentació de sol·licituds i mantenir-se durant el procés selectiu.
  
Segona. Sol·licituds
  
2.1 Les persones interessades que reunisquen els requisits generals i els assenyalats en l'annex I, hauran de presentar la sol·licitud dirigida al Rectorat de la Universitat de València, al Registre de la Gerència de la Universitat de València (Av. Blasco Ibáñez 13, baix, 46678 € València)
  
2.2 Es podrà utilitzar el model d'instància que facilitarà el Servei d'Investigació de la Universitat de València a les seves dependències a Blasco Ibañez. 13, nivell 2º - 46086 València. També hi haurà una còpia a la següent pàgina web http://www.uv.es/~pas/pagina1, o bé utilitzar un model propi emplenant-lo amb les dades mínimes que figuren a l'annex II.
  
2.3 El termini de presentació de les instàncies serà de 10 dies naturals a partir de l'endemà de la publicació d'estea resolució en DOGV.
  
Tercera. Documentació que cal presentar
  
Juntament amb la sol·licitud, les persones interessades hauran de presentar la següent documentació:
  
3.1 Còpia del Document Nacional d'Identitat.
  
3.2 Currículum vitae, acreditant els mèrits amb documents fotocopiats. No caldrà la compulsa d'estos documents acreditatius, n'hi haurà prou amb la declaració jurada de la persona interessada sobre l'autenticitat dels documents, així com també respecte de les dades que figuren en la instància; sense perjudici que en qualsevol moment la comissió o la Universitat puga requerir els aspirants perquè acrediten la veracitat de les circumstàncies i els documents aportats que hagen estat objecte de valoració.
  
3.3 Tres mesos després que haja finalitzat el procés de selecció i haja estat publicada la proposta de contractació a la pagina web http://www.uv.es/~pas/pagina1, els interessats podran sol·licitar la devolució del currículums al Servei d'Investigació de la Universitat de València. Transcorreguts sis mesos, els currículums que resten en este Servei seran destruïts d'ofici.
  
Quarta. Sistema selectiu
  
4.1 El sistema selectiu consistirà en la valoració del currículum dels aspirants, d'acord amb el barem que figura en l'annex III i, si escau, d'entrevista amb la Comissió.
  
4.2 El nombre d'aspirants que passen a la fase d'entrevista es determinarà per criteri de la Comissió Avaluadora que haja de jutjar les sol·licituds presentades, d'acord amb l'objecte del contracte.
  
4.3 Finalitzat el procediment selectiu, es farà pública la proposta de contractació de l'aspirant seleccionat al tauler d'anuncis del Servei d'Investigació i a la següent pagina web http://www.uv.es/~pas/pagina1.
  
4.4 La Comissió Avaluadora podrà declarar desert el procediment de selecció en cas que valorats els mèrits i, si escau, realitzada l'entrevista, el perfil dels candidats millor puntuats no s'ajusta totalment a les necessitats del projecte.
  
Cinquena. Comissió Avaluadora
  
5.1 La Comissió Avaluadora és la que figura en l'annex IV d'estea convocatòria.
  
5.2 Els membres d'estea Comissió hauran d'abstenir-se d'intervenir quan es troben en alguna circumstància de les fixades als articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
El/la president/a podrà sol·licitar als membres de la Comissió una declaració expressa de no trobar-se en les circumstàncies fixades en els articles esmentats.
  
5.3 La Comissió resoldrà tots els dubtes que puguen sorgir en l'aplicació d'estes normes, i allò que calga fer en els casos no establerts.
  
5.4 El procediment d'actuació de la Comissió s'ajustarà en cada moment a allò que disposa la Llei 30/1992, de 26 de novembre, de règim jurídic de les administracions públiques i del procediment administratiu comú.
  
5.5 Per a les comunicacions i qualsevol problema que puga sorgir, la Comissió Avaluadora tindrà la seu en la Gerència de la Universitat de València.
  
Sisena. Informació respecte de les dades recollides
  
6.1 Les dades subministrades per la persona interessada podran quedar incorporats en un fitxer automatitzat que constitueix la Base de Dades corresponent a este tipus de personal d'estea Universitat, de conformitat amb la Llei Orgànica 15/1999 de 13 de desembre de Protecció de Dades de Caràcter Personal (LOPD).
  
6.2 El fitxer quedarà sota la responsabilitat de la Secretaria General de la UVEG Av. Blasco Ibañez núm. 13 baix, 46119 València.
  
6.3 La informació obtinguda serà processada exclusivament per a la gestió de la base de dades de contractació d'este personal.
  
6.4 Les dades de caràcter personal seran tractades amb el grau de protecció que estableix el Reial Decret 994/1999 d'11 de juny, en el que es regulen les mesures de seguretat dels fitxers automatitzats que continguen dades de caràcter personal, adoptant-se les mesures de seguretat necessàries per a garantir la confidencialitat i la integritat de la informació.
  
6.5 Les persones interessades podran exercir els seus drets d'accés, rectificació cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat de València, Av. Blasco Ibañez núm. 13 nivell, 1º- 46013 València.
  
Setena. Recursos
  
Contra estea resolució que esgota la via administrativa es pot interposar potestativament un recurs de reposició, en el termini d'un mes, a partir del dia següent a la seua notificació o publicació, davant del mateix òrgan que dictà la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos comptats des de l'endemà de la seua notificació.
  
Contra els actes de la Comissió Avaluadora, es podrà interposar el recurs d'alçada previst a la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
València, 27 de febrer de 2003.- Per delegació del Rector (DOGV 28-01-03), el gerent: Juan Oltra Vidal.
  
ANNEX I
  
Condicions generals del lloc de treball ofert
  
1) Projecte: Noves contribucions a l'estudi de les malalties bacterianes i parasitàries en llobarros i orades i de la seua interacció en condicions de cultiu-bacteris. CI03-24.
  
2) Denominació i classificació del lloc de treball: Tècnic Superior d'Investigació.
  
Grup A.
  
Complement de destinació 20.
  
Complement específic E024.
  
3) Jornada de treball: 20 hores setmanals.
  
4) Objecte i període:
  
- Tipificació a nivell subespecífic de soques bacterianes relacionades amb infeccions en llobarros i orades (Vibrio harveri, V. Splendidus, Photobacterium damselae), i també d'altres possibles bacteris patògens per a estes espècies.
  
- Aclariment de la posició taxonòmica de soques bacterianes procedents d'un estudi anterior, considerades rellevants i no pertanyents a espècies conegudes.
  
El contracte estarà determinat per la durada del projecte i la disponibilitat pressupostària.
  
5) Perfil de la plaça:
  
Caracterització i tipificació de bacteris marins d'importància en aqüicultura.
  
6) Titulació:
  
Llicenciatura en Ciències Biològiques o titulació equivalent.
  
7) Mèrits preferents:
  
- Experiència acreditada en tècniques de tipificació molecular aplicades a bacteris, i en el maneig dels programes ARB i Gel Compar per a anàlisis i comparació de seqüències de DNA i RNA.
  
- Experiència en caracterització i tipificació de bacteris marins a nivell fisiològic i molecular (ribotipificació, RAPD, AFLP, seqüenciació). Id. En taxonomia de vibrions.
  
- Experiència en el disseny i ús de sondes de rDNA per a la detecció de bacteris d'importància en aqüicultura.
  
- Estades a centres d'investigació de reconegut prestigi a nivell internacional en les tècniques necessàries per desenvolupar els objectius.
  
ANNEX II
  
La instància ha de contindré al menys les següents dades:
  
1. Dades personals: (cognoms i nom, data de naixement, DNI, telèfon de contacte i adreça)
  
2. Denominació del lloc de treball: Tècnic superior d'investigació
  
3. Denominació del Projecte: Noves contribucions a l'estudi de les malalties bacterianes i parasitàries en llobarros i orades i de la seua interacció en condicions de cultiu-bacteris. CI03-24
  
4. Signatura i data de la sol·licitud.
  
5. Declaració semblant a la següent: «La persona signant declara que són certes les dades que figuren en este currículum, i assumeix en cas contrari les responsabilitats que poguessen derivar-se de les inexactituds que hi consten».
  
6. Ha d'expressar si desitja o no recuperar el seu currículum vitae.
  
7. Ha de estar dirigida al Rectorat de la Universitat de València
  
ANNEX III
  
Barem
  
1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.
  
2. Titulacions acadèmiques i cursos de formació:
  
- Titulació superior a la requerida en la convocatòria: fins a 2 punts.
  
- Cursos de formació i perfeccionament: fins a 1 punt.
  
- Cursos de valencià: fins a 0,5 punts.
  
3. Mèrits preferents, experiència prèvia i coneixements concrets: fins a 4 punts
  
4. Entrevista: de 0 a 2 punts
  
ANNEX IV
  
Comissió avaluadora titular
  
President: Andrés Moya Simarro, director de l'I.U. Cavanilles de Biodiversitat i Biologia Evolutiva.
  
Vocals: Esperanza Garay Auban, professora del Dep. Microbiologia i Ecologia
  
Dos representants del Comitè d'Empresa.
  
Secretària: Lucía Echevarría Gil, Cap de Servei d'Investigació
  
Comissió avaluadora suplent
  
President: Fernando González Candelas, professor del Dep. de Genètica.
  
Vocals: Mª Jesús Pujalte Domarco, professora del Dep. de Microbiologia i Ecologia.
  
Dos representants del Comitè d'Empresa.
  
Secretari: Fernando Sanchez Carmen, responsable de la Secció de gestió d'Investigació.